Springbokke terug op eie bodem | Maroela Media
Maatskappye en myne se gemengde reaksie op sukkelende ekonomie
Hermanus: Betogers val polisieman glo met byl aan
Verbruikersinflasie styg matig
Gedagte vir die dag: Iemand wat die waarheid praat
Springbokke terug op eie bodem
Die Springbokspan het Maandag teruggekeer van sy Suid-Amerikaanse toer. Hulle het die Poemas in Mendoza net-net met 22-17 geklop en in die proses die topposisie van die puntelys in die Castle Lager Rugbykampioenskap behou.
Die span rus drie dae lank voordat die spelers Donderdag in Johannesburg bymekaarkom. Die toergroep van 28 spelers word Woensadg aangekondig en vertrek Saterdag na Australië vir die volgende twee wedstryde in die kampioenskap. Die Springbokke speel op 7 September in Brisbane teen Australië en op 14 September in Auckland teen die All Blacks.
Vyf spelers is deur SARU vrygestel om eerskomende naweek klubrugby te speel. Hulle is Morné Steyn (Stade Francais),Bryan Habana (Toulon),Juandré Kruger (Racing Metro), Gurthrö Steenkamp and Jano Vermaak (albei Toulouse).
Jurie Roux, die hoofbeampte van SARU het gesê dit is ‘n unieke, eenmalige toegewing.
“Die meeste spelers het onlangs by die Franse liga ingeskakel en alhoewel ons hulle sou wou behou vir kondisionering voor die Australasiese toer, het ons voldoen aan die klubs se versoeke. As hulle gekies word vir die toetse in Australasië, sal hulle in Brisbane by die Springbokke aansluit,” het Roux gesê.
Rugby-moord: Seesoldaat het glo vroeër ook baklei
Springbokke wen met ‘n geploeter
Die ou ‘toetsunies’ bied 2018 se ses tuistoetse aan
Hoe gesond is Springbokrugby?
Wallabies wen met bonuspunt; Bokke weer derde